**ชื่องานวิจัย** การพัฒนาระบบนัดให้บริการทันตกรรม แก่หญิงตั้งครรภ์
**ชื่อผู้วิจัย** นายธันวา อินทรสุขสันติ **เลขที่บัตรประชาชน** 1-7599-00118-59-8
**ประเภทผลงาน** CQI
**หน่วยงาน**  กลุ่มงานทันตสาธารณสุขโรงพยาบาลห้วยผึ้ง
**หลักการและเหตุผล**
 จากการศึกษาพบว่าหญิงตั้งครรภ์ส่วนใหญ่มักจะเป็นโรคเหงือกอักเสบ ซึ่งเป็นอาการที่เกิดจากคราบพลัคที่ก่อตัวที่ฟัน และสร้างความระคายเคืองให้แก่เหงือก อาการที่บ่งบอกของโรคนี้คือ อาการบวมแดง และเลือดออกบริเวณเหงือก โรคเหงือกอักเสบในหญิงตั้งครรภ์เกิดได้บ่อยเนื่องจากการเพิ่มของระดับฮอร์โมนที่ทำให้เหงือกเกิดอาการระคายเคืองต่อคราบพลัคที่รุนแรงกว่าปกติ
 การบำบัดทางทันตกรรมใดๆ ในช่วงไตรมาสแรก (3 เดือนแรกของการตั้งครรภ์) ควรทำเฉพาะกรณีฉุกเฉิน หรือที่ทำง่ายๆ เช่น อุดฟัน ขูดหินปูน การถ่ายภาพรังสีเอ็กซเรย์ต้องได้รับการปกป้องร่างกายและครรภ์จากเสื้อตะกั่วและควรทำเฉพาะกรณีจำเป็นจริงๆ การรักษาที่ยุ่งยากขึ้นและใช้เวลานานๆ เช่น การใส่ฟันปลอม การรักษารากฟัน การอุดฟันยากๆ การรักษาโรคเหงือกที่รุนแรง ควรกระทำในระยะตั้งครรภ์ 4 ถึง 6 เดือน สำหรับในช่วง 3 เดือนสุดท้ายของการตั้งครรภ์ มารดาจะรู้สึกอึดอัดไม่สบาย การให้นอนราบนานๆ อาจเกิดสภาวะแทรกซ้อนได้จึงควรหลีกเลี่ยงการรักษาทางทันตกรรมในช่วงนี้ ยกเว้นกรณีจำเป็นจริงๆ ซึ่งการบำบัดทันตกรรมต้องกระทำช่วงเวลาสั้นๆ ให้พลิกตัวบ่อยๆมารดาไม่ควรเกร็ง ไม่ควรเครียด
 แนวทางปฏิบัติ คือให้บริการทางทันตกกรม แก่หญิงตั้งครรภ์ ในช่วงไตรมาส ที่ 2 หรือ เดือน 4- 6 เท่านั้น เพื่อความปลอดภัยของผู้ป่วย โดยทางฝ่ายทันตกรรม ได้พัฒนาระบบ การนัดให้บริการทันตกรรม แก่หญิงตั้งครรภ์ โดย ออกแบบใบนัดการรักษาทันตกรรม และ ฝึกอบรมเจ้าหน้าที่ ในการนับเวลาการให้บริการ แก่หญิงตั้งครรภ์

 **วัตถุประสงค์**

เพื่อพัฒนาระบบนัดให้บริการทันตกรรม แก่หญิงตั้งครรภ์

**กลุ่มเป้าหมาย**  หญิงตั้งครรภ์ ในเขต อำเภอห้วยผึ้ง
**เครื่องมือ**  ตัวชี้วัด Service plan สาขาสุขภาพช่องปาก HDC
**ขั้นตอนการดำเนินงาน**

1. ออกแบบใบนัดการรักษาทันตกรรม สำหรับ หญิงตั้งครรภ์ โดยแนบไว้กับสมุดฝากครรถ์
2. ฝึกอบรมเจ้าหน้าที่ ในการนับเวลาการให้บริการ แก่หญิงตั้งครรภ์

**ผลการศึกษา**

|  |  |  |  |  |  |
| --- | --- | --- | --- | --- | --- |
| ลำดับ | ตัวชี้วัด | เป้าหมาย | 2558 | 2559 | 2560 |
| 1 | ร้อยละหญิงตั้งครรภ์ได้รับการตรวจสุขภาพช่องปาก | 80 | 46.77 | 55.71 | 50 |
| 2 | ร้อยละหญิงตั้งครรภ์ได้รับบริการทันตกรรม | 80 | 100 | 97.44 | 88.64 |
| 3 | ร้อยละหญิงตั้งครรภ์ได้รับบัตรนัดการรักษาทางทันตกรรม | 100 | NA | NA | 100 |

**สรุปผล**

จากการดำเนินการ สามารถออกบัตรนัดการรักษาทันตกรรม ให้กับหญิงตั้งครรภ์ทุกคน ที่มาตรวจสุขภาพช่องปากที่ งานทันตกรรม ซึ่งทำให้หญิงตระหนักถึงความสำคัญของการดูแลสุขภาพช่องปากมากขึ้น มีความเอาใจใส่ในการดูแลสุขภาพช่องปากของตนเองมากขึ้น

**ข้อเสนอแนะ**

 - ต่อยอดโดยการศึกษาระยะยาว เป็นรายบุคคล

 - จัดทำคู่มือการให้บริการทันตกรรมแก่ หญิงตั้งครรภ์ ให้ รพ.สต.

 - อบรมเจ้าหน้าที่ รพ.สต. ในการให้บริการทันตกรรมแก่ หญิงตั้งครรภ์

 - การพัฒนาคุณภาพ การให้บริการทันตกรรม แก่หญิงตั้งครรภ์